《玉山道中》
宋代·王大受

夜夜还家梦，行行扑面风。
征尘添老色，酒病重诗穷。
世路方行险，吾生且转蓬。
天涯重回首，愁满夕阳中。

作者简介：饶州乐平人，字宗可，一作仲可，号拙斋。王克明子。为叶适弟子。工诗，为人豪迈，颇自负。孝宗时，以吴琚奏为绍兴盐官。琚有调剂二宫之功，大受实与密谋。后为史弥远所忌，编置邵武。有《拙斋诗集》。